કૉન્ગ્રેસ અને પવારની પાર્ટી NCPનું અલાયન્સ માત્ર ૬ સીટમાં સમેટાઈ ગયું છે. કુલ ૪૮માંથી કૉન્ગ્રેસને તો સમ ખાવા પૂરતી માત્ર બે જ સીટ મળી છે, જ્યારે પવારની પાર્ટીની ઘડિયાળનો કાંટો માત્ર ચાર સીટમાં જ ટિક-ટિક કરી રહ્યો છે. બાકીની બધી બેઠકો પર શિવસેના- BJP- RPI(A)ની મહાયુતિનો ભગવો લહેરાયો છે જેમાંથી એક સીટ એની સહયોગી સ્વાભિમાની શેતકરી કામગાર પાર્ટીને મળી છે. શિવસેનાએ ૧૮ અને BJPએ ૨૩ સીટ પર કબજો જમાવ્યો છે. રાજ્યમાં મોદીના છવાયેલા જાદુમાં રાજ ઠાકરેની પ્ફ્લ્ પણ ખાસ કંઈ ઉકાળી શકી નથી.